সুদভিত্তিক ব্যাংক হিসেবে গ্রামীন ব্যাংক সুদী শোষনের প্রতিষ্ঠানিক কাঠামোয় পরিনত হয়েছে। মহবুব হোসেন দেখিয়েছেন, অকৃষি খাতে রিপিট ঋণের ব্যাপক প্রয়োগের ফলে ঋণের অংক যে হারে বাড়ছে আয় সে হারে বাড়ছেনা। ড. আতিউর রহমান লিখেছেন, ব্যবহার সঠিক না হলে উৎপাদনশীলতা বিনষ্ট হয়। ব্রাকারের পুরুষ সমিতির একজন সক্রিয় কমী মন্তব্য করেছেন, ব্রাক এর শিক্ষা আমরা নিলাম সমিতি করলাম, খাসজমি দখলের ঝগড়া বাধালাম, মারপিট করলাম, মামলা বাধলো জমি বিক্রি করলাম, গরু বেচলাম, ঘর বেচলাম, যার যা ছিল হলাম সর্বসান্ত। ব্রাক শুধুই দেখলো আমরা এখন সর্বহারা। শুধু ব্রাক নয় অন্যান্য ক্ষুদ্রঋণদানকারী প্রতিষ্ঠানগুলোরও গঠন প্রক্রিয়া সম্পূর্ণ ব্যক্তিতান্ত্রিক কাঠামোর মধ্যে সীমাবদ্ধ । যিনি প্রতিষ্ঠাতা তিনি তাঁর আজ্ঞাবহ ব্যক্তিদের নিয়ে কার্যনির্বাহী কমিটি গঠন করেন। প্রতিষ্ঠাতাই হয়ে যান এনজিও মালিক এবং একচ্ছত্র অধিপতি। ফলে এখানেও সৃষ্টি হয় পরিবারতন্ত্রের অপচ্ছায়া। এনজিওগুলো সমাজের সবচেয়ে নিম্ন আয়ের মানুষদের নিয়ে সবচেয়ে উচ্চ মুনাফার ব্যবসা করেন। অথচ এজন্য তাদের দিতে হয়না ভ্যাট, ট্যাক্স।